Celestino Aós Braco

Celestino Aós Braco O.F.M. Cap. (født 6. april 1945 i Artáiz i provinsen Navarra i Spania) er en spansk ordensmann tilhørende kapusinerne, kardinal, erkebiskop av Santiago de Chile, og president for den chilenske bispekonferanse.

Liv og virke

Bakgrunn
Celestino Aós Braco trådte inn i kapusinerordenen og avla sine midlertidige løfter 15. august 1964 i Sangüesa i Navarra. Han studerte filosofi i Zaragoza og katolsk teologi i Pamplona. Aós avla de evige løfter den 16. september 1967.

Prest
Han ble presteviet 30. mars 1968 i Pamplona. Aós tok også en grad i psykologi fra universitetet i Barcelona.

Deretter var Celestino Aós Braco lærer i Lecároz, kapellan i Tudela og professor i Pamplona. 

I 1983 ble pater Aós sendt til Chile, der han ble kapellan i Longaví. Han ble superior i kapusinerklosteret i Los Ángeles og sogneprest i menigheten San Miguel i Viña del Mar, og ble biskoppelig vikar for det gudviede liv i bispedømmet Valparaíso. I 2008 ble pater Celestino Aós Braco sogneprest i menigheten San Francisco de Asís i Los Angeles. Han var også tilknyttet den kirkelige domstol i bispedømmet Valparaíso og dommer ved den kirkelige domstol i erkebispedømmet Concepción.

Biskop av Copiapó
Den 25. juli 2014 utnevnte pave Frans ham til biskop av Copiapó. Den apostoliske nuntius i Chile, erkebiskop Ivo Scapolo, ordinerte ham til biskop den 18. oktober samme år; medkonsekratorer var erkebiskopen av Antofagasta, Pablo Lizama Riquelme, og biskop-emeritus av Copiapó, Gaspar Quintana Jorquera, CMF.

Erkebiskop i Santiago de Chile
Den 23. mars 2019 utnevnte pave Frans ham først til apostolisk administrator «sede vacante et ad nutum Sanctae Sedis» av Santiago de Chile etter at erkebiskopen der, Ricardo Ezzati, trakk seg etter stor uro i den chilenske kirke. Den 27. desember 2019 utnevnte paven ham til erkebiskop av dette erkebispedømmet..

Kardinal
I konsistoriet 28. november 2020 tok pave Frans ham inn i kardinalkollegiet som kardinalprest med tittelkirken Santi Nereo e Achilleo.  Denne utnevnelsen er bliutt regnet som en anerkjennelse for hans  håndtering av tilfeller av overgrep i den chilenske kirke. 

Siden juli 2021 har han vært president for den chilenske bispekonferanse.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Kardinal Angelo Sodano (1927-2022) *1978
 Erkebiskop Ivo Scapolo (1953- ) *2002
 Kardinal  Celestino Aós Braco (1945- ) *2014

Referanser

Chilenske kardinaler
Ikkechilenske katolske biskoper i Chile
Spanske kardinaler
Spanske katolske biskoper
Kapusinere
Chilenske medlemmer av katolske ordener
Spanske medlemmer av katolske ordener
Linjen Rebiba
Personer fra Navarra